પાટણ જિલ્લાના સરસ્વતી તાલુકાના નાયતા ગામ આવેલ છે. ગ્રામજનોના આંતરીક ઠખા અને સરકારની ઢીલી નિતીને કારણે વિદ્યાર્થીઓનું ભણતર અંધકાર તરફ જઈ રહ્યું છે. નાયતા ગામે માધ્યમિક શાળાને વર્ષ 2011થી મંજૂરી મળેલી છે. જોકે આજ દિન સુધી શાળામાં કોઈ જ વ્યવસ્થા ઉભી ન કરાતા માધ્યમીક શાળાના વિદ્યાર્થીઓને પ્રાથમિક શાળામાં નીચે બેસીને અભ્યાસ કરવો પડે છે. જોકે અહીંની પ્રાથમિક શાળામાં પણ માત્ર બે પાળી ચાલતી હોવાને કારણે વિદ્યાર્થીઓને અધુરો અભ્યાસ કરીને ઘરે પરત ફરવું પડે છે.